Zurab Çxeidze

Zurab Amvrosieviç Çxeidze (; ) — sovet və gürcü dövlət və partiya xadimi. 1989-cu ildə Gürcüstan SSR Nazirlər Sovetinin sədri olmuşdur.

 Həyatı 
1930-cu il mayın 13-də Gürcüstan SSR-in Zestafoni rayonunun Şoropani kəndində anadan olmuşdur. 1954-cü ildə Gürcüstan Politexnik İnstitutunu bitirmişdir. 1976-cı ildə Sovet İttifaqı Kommunist Partiyası MK yanında Ali partiya məktəbini qiyabi bitirmişdir. Texnika elmləri namizədi olmuşdur.

1954-cü ildən Zaporjstal zavodunda işləyirdi. İki il ərzində Xarkova köçdü və burada Ukrayna Elmi-Tədqiqat İnstitutunun kiçik elmi işçi vəzifəsində çalışmışdır. 1958-ci ildə vətəninə qayıtdı və Rustavi şəhərindəki Zaqafqaziya metallurgiya zavodunun metallurgiya laboratoriyasının rəisi təyin edildi. Sonradan həmin müəssisədə baş mühəndis müavini və mərkəzi zavod laboratoriyasının rəisi vəzifələrində işləmişdir.

1970-ci ilin dekabrından Gürcüstan Kommunist Partiyasının Rustavi şəhər komitəsinin birinci katibi olmuşdur. 1972-ci ildə Gürcüstan SSR-in rabitə naziri vəzifəsinə keçdi. 1975-ci ilin dekabrından Gürcüstan KP MK-nın katibi oldu. 1982-ci ilin iyulundan Gürcüstan SSR Nazirlər Şurasının üzvü olmuşdur: Əvvəlcə Nazirlər Soveti sədrinin müavini və Dövlət Plan Komitəsinin sədri vəzifəsində, daha sonra isə sədrin birinci müavini kimi işləmişdir və nəhayət 1989-cu ilin mart — aprel aylarında hökumət rəhbəri seçildi. 1989-cu ildə baş verən Tbilisi hadisələrindən sonra dərhal istefaya göndərildi.

 Mükafatları 
 "Qırmızı əmək bayrağı" ordeni
 "Oktyabr inqilabı" ordeni
 "Şərəf nişanı" ordeni

 Mənbələr 
 Bioqrafiyası

Kateqoriya:Gürcüstan SSR Ali Sovetinin VIII çağırış deputatları
Kateqoriya:Gürcüstan SSR Ali Sovetinin IX çağırış deputatları
Kateqoriya:Gürcüstan SSR Ali Sovetinin X çağırış deputatları
Kateqoriya:Gürcüstan SSR Ali Sovetinin XI çağırış deputatları
Kateqoriya:Əlifba sırasına görə şəxslər
Kateqoriya:Gürcüstan SSR xalq kommisarları və nazirləri
Kateqoriya:Gürcüstan SSR Nazirlər Sovetinin sədrləri
Kateqoriya:Gürcüstan Kommunist Partiyası Rustavi Şəhər Komitəsinin birinci katibləri
Kateqoriya:Sov.İKP-nin XXIV qurultayının nümayəndələri
Kateqoriya:Sov.İKP-nin XIX konfransının nümayəndələri